Caparezza

Biugrafìa 
Caparezza, ca ntâ rialitati si chiama Michele Salvèmini, è figghiu di na maestra e di n'operàiu ca sunava nta nu gruppu musicali, Micheli accuminciau a sunari quann'era picciriddu. Studiau comu raggiuneri all'Istitutu Tecnicu di Molfetta, anchi s'iddu vulìa fari lu fumettista. Doppu lu diploma, abbannunau la scola di Milanu e si misi a fari mùsica.

Doppu na avvintura artistica tinta, cû nomu di Mikimix, riturnau a Molfetta e si misi a scrìviri mùsica, si fici crìsciri li capiddi e lu pizzettu e canciau lu so' nomu n: Caparezza, ca significa n puglisi: testa rizzuta.

Dopu nu primu discu ntô 2000, ca si chiama: CapaReazza?!, lu successu arriva cû secunnu, ca s'intitulava: Verità Supposte (2003).
La canzuna cchiù famusa di ddu discu, sicuramenti fu: Fuori dal Tunnel.
Doppu tri anni nesci nu novu discu, cû nomu: Habemus Capa. Unni lu cantanti faci la finta di jèssiri mortu.

Ntô 2008, nesci Le Dimensioni Dl Mio Caos, ca sarìa la culonna sunora dû terzu tomu dû primu libbru di Caparezza, ca si chiama: Saghe Mentali.
Lu discu nfatti veni difinutu dû cantanti, lu primu fonuromanzu. Ntô 2011 niscìu l'ùrtimu so' discu "Il Sogno Eretico", e doppu si mpignau cu assai cuncerti e tour pi l'Italia.

 Discugrafìa 
 Ntô 2000 Caparezza?! 
 Ntô 2003 Verità supposte
 Ntô 2006 Habemus Capa
 Ntô 2008 Le dimesioni del mio caos
 Ntô 2011 Il Sogno Eretico
 Ntô 2014 Museica
 Ntô 2017 Prisoner 709
Ntô 2021 Exuvia
Ntô 2025 Orbit Orbit

 Bibbliugrafìa 
 Ntô 2008 Saghe mentali

 Lijami di fora 
 Situ ufficiali